Ketchup-effekten

2017 var på mange måder rekordår med høj efterspørgsel og store investeringer.

Samlet set købte pensionskasser, ejendomsfonde og investorer danske ejendomme for 92 milliarder kroner, en stigning på hele 34 procent i forhold til 2016.

- Vi har oplevet en faldende og lav rente. Samtidig har vi meget lave handelsomkostninger på det danske marked. Det faktum, sammenholdt med at dansk økonomi er en sikker havn, hvis man sammenligner med sydeuropæiske økonomier, gør, at det har været sikkert at investere i det danske marked gennem krisen, siger Nicholas Thurø.

De største investorer Heimstaden (svensk): 20,1 milliarder kroner Niam (svensk): 12,3 milliarder kroner Patrizia (tysk): 10,6 milliarder kroner. ATP (dansk): 9,9 milliarder kroner. NREP (dansk): 8,4 milliarder kroner Jeudan (dansk): 7,9 milliarder kroner Standard Life Aberdeen (skotsk): 7,5 milliarder kroner Core Bolig (dansk): 7 mia. kr. Blackstone (amerikansk): 6,8 milliarder kroner PensionDanmark (dansk): 6,5 milliarder kroner AB Balder (svensk): 5,9 mia kr. Dades (dansk): 5,8 milliarder kroner PFA Pension (dansk): 4,8 mia kr Kilde: Red Property.

- Alt det har gjort, at det øvrige Norden og USA har fået øjnene op for det danske marked, og så kommer der lidt en ketchup-effekt, som vi så sidste år, fortsætter han.

Drevet af beboelse

Stigningen er særligt drevet af investeringer i boliger, som er mere end firdoblet siden 2012. Sidste år rundede investeringer i beboelsesejendomme 38,2 milliarder kroner.

Ikke mindst boliger i København har været populære blandt udenlandske investorer, som sidste år stod for 71 procent af boligkøbene.

- Uanset om vi taler danske eller internationale investorer, er der typisk tale om investeringer fra 75 millioner kroner og op efter. Den type ejendomme er der ikke så mange af uden for byerne. Så det er mest i København og Aarhus.

- Men vi kan også se, at Aalborg og i nogen grad Odense er kommet på investeringskortet. Men overvægten er klart mod København, hvor over halvdelen af kapitalen føres til, siger Nicholas Thurø.